VS002000
Datum: 2004-06-06T02:00:00.000+02:00
datum_sodbe_i_stopnje: 2007-09-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 9.000.000,00 SIT
opombe: II Ips 862/2008 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Taksist.

## Škodni dogodek

Prometna nesreča.

## Poškodba

Zlom sklepne ponvice desnega kolka z izpahom, izpah desnega kolka, zlom VI. rebra na levo in razpočno udarno rano na glavi (rebro ni poškodovalo pljuč, CT preiskava po zaprti repoziciji kolka pa je pokazala, da je kolk ostal subluksiran navzdol z dislokacijo zadnje stene acetabuluma, zaradi česar je bila postavljena indikacija za operativni poseg).

## Telesne bolečine

3.000.000,00 SIT Hude 6 do 7 dni, srednje 10 do 12 dni, srednje občasne 3 do 4 tedne, zmerne do zaključka kirurgičnega zdravljenja aprila 2005 (cca. 8 mesecev), zmerne občasne pa do januarja 2006 (cca. 9 mesecev), še sedaj ima občasne pri preobremenitvah in vremenskih razmerah.

#### Hospitalizacija

10 dni, operativni poseg, primarna kirurška oskrba globoke rane na glavi, zaprta repozicija kolka s skeletno trakcijo zaradi zloma kolčne ponvice, odprta repozicija kolka z osteosintezo zlomljenega acetabuluma.

#### Ambulantno zdravljenje

4x pregled pri ortopedu, pregled pri kirurgu.

#### Rehabilitacija

medicinska rehabilitacija 14 dni stacionarno in 10 dni ambulantno, pri osebnih zdravnikih se je zdravil do 28.2.2006.

#### Nevšečnosti med zdravljenjem

Analgetiki, infuzija, zdravila za preprečevanje strjevanj krvi, 9x RTG, hoja z berglami.

## Strah

500.000,00 SIT Nekaj minut realen smrtni strah, hud primarni 5 ur, srednje hud primarni 3 dni, zaskrbljenost za zdravje se je utemeljeno pojavila v teku pooperativnega zdravljenja, ki ni potekalo, kot je pričakoval (zaradi zgodnjega razvoja popoškodbene artroze desnega kolka bolečine namreč niso ponehale in gibljivost se ni poboljšala) od četrtega pooperativnega meseca dalje (takrat se sklepni zlomi zacelijo in tožnik ne bi smel več imeti bolečin), zaskrbljenost je bila prisotna ves čas po poškodbi in je prisotna še sedaj (ortopedi mu obljubljajo ponovno operacijo).

## Zmanjšanje življenjske aktivnosti

4.500.000,00 SIT V sled poškodbe kolka je tožnik trajno oviran in zmanjšano sposoben za tiste aktivnosti, ki zahtevajo stalno stanje ali so vezane na hojo (hoja na krajše razdalje, po ravnem, brez prenašanja bremen, ni sposoben za premagovanje nivojskih razlik, za hojo po neravnem terenu in po stopnicah), sposoben je za sedeče delo (ne za sedenje na nizkih površinah, brez pomoči rok ne more vstati s takšnih sedežev, ne more globoko čepeti, težave ima pri zavezovanju čevljev, ne more si sam obuti nogavice, pri kolesarjenju je zanj primernejše žensko kolo, sicer je voznik taksija, sama poškodba pa mu je onemogočila hišniško delo, ki ga je opravljal v svojem bloku.

## Skaženost

1.000.000,00 SIT Brazgotina na glavi, ki pa je nežna in opazna samo od blizu, brazgotina na področju kolka ni vidna, šepajoča hoja, ki je biomehansko pogojena z flektorno kontrakturo kolka (na hojo tožnik ne more vplivati in je očitno vpadljiva).

---

OZ člen 179, 182